
[bookmark: _Hlk180411306]SICILIA si MALTA: Comorile Mediteranei
Catania – Giarnidi Naxos - Etna – Taormina – Siracusa – Ragusa – Modica – Mdina – Mosta – Insula Gozo – La Valletta

Wizz Air | 8 zile | 1719 EUR 
Perioada: 28 Aprilie – 05 Mai 2027 (Paste)

Descopera farmecul a doua dintre cele mai spectaculoase insule ale Mediteranei intr-o calatorie ce imbina peisaje impresionante, orase istorice si atmosfera autentica a sudului Europei. Din Sicilia, dominata de impunatorul vulcan Etna si de elegantele orase Taormina, Siracusa, Ragusa si Modica, pana in Malta, insula cavalerilor, unde Valletta, Mdina si Mosta pastreaza vie mostenirea unor civilizatii fascinante, fiecare zi dezvaluie o noua poveste despre cultura, istorie si traditii mediteraneene. Traversarea dintre cele doua insule completeaza o vacanta ce imbina perfect patrimoniul UNESCO, gastronomia locala si peisajele spectaculoase ale Mediteranei.









Atractii uimitoare si experiente captivante:

· Esenta Siciliei: Descoperiti cele mai emblematice locuri ale insulei, de la impunatorul vulcan Etna si cocheta Taormina, pana la orasele istorice Siracusa, Ragusa si Modica.
· Malta – insula cavalerilor: Explorati Valletta, Mdina si Mosta, orase incarcate de istorie, cu palate, fortificatii si catedrale impresionante ce reflecta mostenirea Cavalerilor Ordinului Sfantului Ioan.
· Gustul autentic al Mediteranei: Savurati atmosfera relaxata a pietelor locale, preparatele traditionale siciliene si malteze, vinurile regionale si peisajele spectaculoase care transforma fiecare oprire intr-o experienta delicioasa.
· Patrimoniul UNESCO: Descoperiti unele dintre cele mai valoroase situri culturale ale Mediteranei, unde influentele grecesti, romane, arabe si normande se imbina intr-un patrimoniu unic.

Doua tari, doua insule si doua culturi intr-o singura vacanta.

Orar de zbor – compania Wizz Air
Bucuresti – Catania/ Malta – Bucuresti
	Data plecare
	Plecare
	Sosire
	Ora plecare
	Ora Sosire

	28.04.2027
	Bucuresti, H. Coanda
	Catania
	13:40
	15:05

	05.05.2027
	Malta
	Bucuresti, H. Coanda
	21:30
	00:50 (06.05)


                *Orarul de zbor si compania aeriana pot suferi modificari.
Ziua 1 | 28 Aprilie:  Bucuresti – Catania – Giardini Naxos
Intalnire cu insotitorul de grup la Aeroportul Otopeni la ora 11:30 si imbarcare pentru zborul catre Sicilia. Sosire pe aeroportul din Catania la ora 15:05. Bine ati venit in Sicilia, insula unde vulcanul Etna domina peisajul, iar orasele istorice si tarmurile scaldate de Marea Ionica creeaza unul dintre cele mai spectaculoase decoruri ale Mediteranei. Transfer catre Giardini Naxos, eleganta statiune situata la malul marii, renumita pentru plajele sale, promenada animata si privelistile catre golful sicilian. Timp liber pentru relaxare. Cazare la hotel Sant Alphio Garden 4* sau similar, Giardini Naxos.

Ziua 2 | 29 Aprilie: Etna si Taormina 
Mic-dejun. Astazi traim una dintre cele mai spectaculoase experiente din Sicilia, intre focul vulcanic si eleganta mediteraneeana. Pornim spre impunatorul Etna, cel mai inalt vulcan activ din Europa, un loc unde natura isi dezvaluie forta bruta. Urcam pana la aproximativ 1.900 m altitudine, traversand peisaje dramatice, campuri de lava solidificata si cratere stinse, intr-un decor aproape selenar. Atmosfera este intensa, iar panoramele asupra insulei si a marii sunt de-a dreptul impresionante. Experienta continua intr-un registru mai rafinat, cu o oprire la o crama, unde vom degusta vinuri locale unice, cultivate pe sol vulcanic, acompaniate de un pranz usor. Dupa-amiaza ne poarta in eleganta Taormina, considerata perla Siciliei. Vizitam celebrul Teatru Grecesc, spectaculos amplasat cu vedere catre mare si Etna, si ne bucuram de o plimbare pe Corso Umberto, printre boutique-uri cochete, cafenele si panorame de neuitat. Intoarcere la hotel. Cazare la hotel Sant Alphio Garden 4* sau similar, Giardini Naxos.

Ziua 3 | 30 Aprilie: Catania - Siracusa si Ortigia
Mic-dejun. Ziua este dedicata descoperirii unora dintre cele mai fascinante orase istorice ale Siciliei. Incepem cu Catania, oras construit din piatra vulcanica, unde, alaturi de ghidul local, admiram principalele atractii ale centrului istoric: Piazza del Duomo, dominata de celebra Fantana a Elefantului, simbol al orasului, impunatoarea Catedrala si strazile baroce ce confera Cataniei un farmec aparte. Continuam spre Siracusa, unul dintre cele mai importante orase ale lumii antice si locul unde a trait celebrul Arhimede. Vizitam vestigiile grecesti si romane, apoi ne plimbam prin fermecatoarea insula Ortigia, centrul istoric al orasului, unde stradutele inguste, pietele cochete si cladirile din piatra aurie creeaza una dintre cele mai frumoase atmosfere din Sicilia. Aici vom admira impresionantul Duomo, ridicat pe locul unui fost templu dedicat zeitei Atena. Cazare la hotel Parco delle Fontane 4* sau similar, Siracusa.
Ziua 4 | 01 Mai: Ragusa - Modica
Mic-dejun. Astazi descoperim farmecul Siciliei baroce, intr-o incursiune prin doua dintre cele mai elegante orase ale insulei, incluse in patrimoniul UNESCO. Prima oprire este Ragusa Ibla, centrul istoric al orasului, renumit pentru palatele sale nobiliare, bisericile monumentale si stradutele pitoresti ce urca si coboara printre cladiri din piatra aurie. Ne plimbam prin pietele cochete si admiram impresionanta Catedrala San Giorgio, una dintre capodoperele barocului sicilian. Continuam spre Modica, un oras fermecator construit pe versantii unei vai si faimos atat pentru arhitectura sa spectaculoasa, cat si pentru traditionala ciocolata de Modica, preparata dupa o reteta cu influente aztece, pastrata de secole. Vom admira spectaculosul Duomo di San Giorgio, ridicat pe o monumentala scara cu peste 250 de trepte, unul dintre simbolurile orasului, si vom avea timp liber pentru a descoperi atmosfera centrului istoric si pentru a degusta, optional, celebra ciocolata de Modica. Intoarcere la hotel. Cazare la hotel Parco delle Fontane 4* sau similar, Siracusa.

Ziua 5 | 02 Mai: Pozzallo – Marea Mediterana - La Valletta
Mic-dejun. Ne luam ramas-bun de la Sicilia si ne indreptam spre portul Pozzallo, de unde ne imbarcam pe feribot pentru traversarea Marii Mediterane catre Malta, o calatorie ce ofera privelisti spectaculoase asupra celor doua insule. La sosire descoperim La Valletta, eleganta capitala a Maltei si unul dintre cele mai bine conservate orase fortificate din Europa, inclus in patrimoniul UNESCO. Alaturi de ghidul local vom admira principalele atractii ale centrului istoric: Gradinile Upper Barrakka, cu panorame spectaculoase asupra Marelui Port, Palatul Marelui Maestru, fortificatiile impresionante si exteriorul Co-Catedralei Sf. Ioan, celebra pentru interiorul sau somptuos si pentru capodopera lui Caravaggio – Decapitarea Sfantului Ioan Botezatorul, una dintre cele mai valoroase opere ale marelui artist italian. Cei care doresc pot reveni aici in timpul liber pentru a vizita interiorul catedralei. Transfer la hotel. Cazare si cina la hotel Salini Resort 4* sau similar, un resort modern situat pe malul Golfului Salina, apreciat pentru privelistile catre Marea Mediterana si atmosfera sa relaxanta.










Ziua 6 | 03 Mai: Mdina - Mosta 
Mic-dejun. Astazi descoperim doua dintre cele mai reprezentative orase ale Maltei. Incepem cu Mdina, fosta capitala a insulei, supranumita Orasul Tacerii, un loc fermecator unde stradutele inguste, palatele medievale si zidurile fortificate pastreaza farmecul unei epoci apuse. Ne plimbam prin centrul istoric si admiram principalele monumente, bucurandu-ne totodata de panoramele spectaculoase asupra insulei. Cu arhitectura sa medievala perfect conservata, Mdina a fost aleasa drept decor pentru numeroase filme si seriale, cel mai cunoscut fiind Game of Thrones, unde strazile sale au dat viata legendarului King's Landing. Continuam spre Mosta, renumit pentru impresionanta Rotonda din Mosta, una dintre cele mai mari biserici cu dom neintarit din Europa. Lacasul este cunoscut si pentru povestea sa extraordinara din timpul celui de-Al Doilea Razboi Mondial, cand o bomba a strapuns cupola fara sa explodeze, eveniment considerat de localnici un adevarat miracol. Intoarcere la hotel. Cazare si cina la hotel Salini Resort 4* sau similar.

Ziua 7 | 04 Mai: Golful Salina - Insula Gozo
Mic-dejun. Timp liber la dispozitie pentru relaxare sau, optional, excursie de o zi in Insula Gozo, considerata cea mai verde si pitoreasca insula a arhipelagului maltez. Potrivit legendei, aici s-ar fi aflat Ogygia, insula nimfei Calypso din epopeea lui Homer, locul unde Ulise a fost fermecat si tinut captiv timp de sapte ani, conferind insulei un farmec aparte, invaluit in mituri si legende. Dupa traversarea cu feribotul, descoperim principalele atractii ale insulei: Victoria, capitala Gozo, dominata de impunatoarea Citadela, de unde se deschid panorame spectaculoase asupra intregii insule, apoi continuam spre pitorescul golf Xlendi, una dintre cele mai fotografiate zone din Malta, si admiram formatiunile spectaculoase de la Dwejra Bay, loc renumit pentru peisajele sale spectaculoase si fost decor al unor productii cinematografice internationale. Pe parcurs vom descoperi satele traditionale, bisericile impunatoare si atmosfera autentica ce diferentiaza Gozo de insula principala. Servicii incluse: transport, ghid local vorbitor de limba engleza si biletele de feribot. Tarif: 80 euro/persoana (minimum 12 participanti).  Intoarcere la hotel. Cazare si cina la hotel Salini Resort 4* sau similar.

Ziua 8 | 05 Mai: Golful Salina - Bucuresti
Mic-dejun si eliberarea camerelor. Ultima zi este dedicata timpului liber, pe care il puteti petrece relaxandu-va la hotel (optional, late check-out, in functie de disponibilitate si contra cost) sau explorand in ritmul propriu una dintre cele mai atractive zone ale insulei. Va recomandam sa reveniti in La Valletta pentru a vizita obiectivele ramase sau sa descoperiti farmecul Celor Trei Orase – Birgu (Vittoriosa), Senglea si Cospicua, adevarate bijuterii istorice ce pastreaza atmosfera autentica a insulei si mostenirea Cavalerilor Ordinului Sfântului Ioan. Stradutele inguste, fortificatiile impresionante si privelistile asupra Marelui Port ofera cadrul perfect pentru ultimele momente petrecute in Malta. Seara, transfer catre aeroportul din Malta pentru zborul spre Bucuresti. Decolare la ora 21:30, cu sosire pe Aeroportul Henri Coanda la ora 00:50 (a doua zi, 6 mai).

	TARIFE:
	calculate pentru un grup de 25 de platitori


    1719 euro/ adult in camera dubla; Supliment: 430 euro in camera single
    Reducere:  - 50 euro adult a 3-a persoana in camera dubla cu pat suplimentar; 
                        -100 euro copil 2-11 ani cu 2 adulti in camera

	Servicii INCLUSE:
	 NU SUNT INCLUSE:

	
· Bilet de avion Bucuresti – Catania, compania Wizz Air; 
· Bilet de avion Malta - Bucuresti, compania Wizz Air
· Taxe de aeroport, bagaj de mana 8kg  si bagaj de cala 20 kg;
· Transport cu autocar local conform itinerarului;
· Bilet de ferry-boat: Pozzallo – La Valetta
· Cazare 7 nopti astfel:
2 nopti la hotel Sant Alphio Garden 4* sau similar Giardini Naxos
        2 nopti la hotel Parco delle Fontane  4* sau similar Siracusa
        3 nopti la hotel Salini Resort 4* sau similar Golful Salina
· Mese: 7 x mic dejun si 3 x cine 
· Degustare de vinuri si un pranz usor la o crama in Sicilia
· Tururile, vizitele si excursiile mentionate in program:
Etna si Taromina –  intre vulcan si mare
Siracusa si Ortigia –  inima Siciliei antice
Ragusa si Modica -  farmecul barocului sicilian
Catania si Valletta – capitalele Mediteranei
Mdina si Mosta – istorie, fortificatii si traditii malteze
· Ghizi locali de limba engleza conform programului
· Insotitor roman de grup.
	
· Asigurare medicala si storno de calatorie (Recomandata!): Se poate incheia odata cu contractul de comercializare a pachetului de servicii turistice;
· Taxele de oras: se achita local, la hotel 
· Bilete de intrare la obiective turistice, alte mese bauturi decat cele mentionate in program si excursie optionala;
· Bacsisuri pentru prestatorii locali (ex: soferi, personal hotelier, ghizi): aprox 5 EUR/persoana/zi se practica, se achita la sosirea in tara de destinatie.  




GRUP standard: 25 persoane. Pentru un grup de 20-24 persoane, pretul se majoreaza cu 60 EURO/persoana; 19-15 persoane, pretul se majoreaza cu 110 EURO/persoana pretul se recalculeaza sau circuitul se reprogrameaza. De asemenea, in cazul unui grup mai mic decat grupul standard, agentia isi rezerva dreptul de a schimba compania aeriana sau hotelurile, cu pastrarea standardelor si cu informarea prealabila a turistilor inscrisi. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Pentru o rezervare ferma, va rog sa ne transmiteti urmatoarele date:
· Numele si prenumele complete si corecte, asa cum apar in cartea de identitate sau in pasaport.
· Adresa de resedinta, adresa de e-mail si numar telefon.
Intrucat protectia datelor cu caracter personal este foarte importanta pentru noi, va rugam sa transmiteti aceste informatii, precum si copiile documentelor oficiale (cu pana la 30 de zile inainte de plecare), exclusiv prin e-mail. Va rugam sa evitati transmiterea acestora prin intermediul aplicatiilor de mesagerie sau al retelelor sociale. Aceasta solicitare este in conformitate cu reglementarile GDPR aplicabile in Romania.

CONDITII DE INSCRIERE: 
· Pentru confirmarea rezervarii, este necesara achitarea unui avans de 30% din valoarea pachetului turistic.
· Diferenta de plata (70%) se achita cu cel tarziu 31 de zile inainte de data plecarii.

CONDITII DE ANULARE/PENALIZARE: 
· In cazul anularii rezervarii cu cel putin 31 de zile inainte de plecare, se retine avansul achitat (30% din valoarea pachetului);
· In cazul anularii cu mai putin de 30 de zile calendaristice inainte de data plecarii sau in caz de neprezentare, se retine integral contravaloarea pachetului turistic (100%).

	INFORMATII
	UTILE


[bookmark: _Hlk180580329]
DOCUMENTE de calatorie: CARTE DE IDENTITATE sau PASAPORT (documentele sa nu prezinte urme de deterioare a elementelor de siguranta si sa fie valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions     
- Minorii pot calatori in strainatate numai insotiti de un adult care detine acordul notarial al parintilor, conform legislatiei in vigoare. Daca minorul este insotit de unul dintre parinti, este necesar acordul notarial al celuilalt parinte.
- Pentru copiii sub 18 ani se recomanda detinerea unei copii a certificatului de nastere, pe langa pasaport.
- Tour Operatorul nu este responsabil in cazul refuzului autoritatilor de frontiera de a permite intrarea sau iesirea din tara.

OBSERVATII privind mijlocele de TRANSPORT:
- Corectitudinea numelor si a datelor personale ale calatorilor este responsabilitatea agentiei revanzatoare / agentului care a efectuat inscrierea.
- Biletele de avion sunt nerambursabile si nu pot fi modificate dupa emitere. Compania aeriana poate aduce modificari de orar, ruta, tip de aeronava sau taxe; Tour Operatorul nu este responsabil pentru eventualele inconveniente, dar va informa in timp util.
-  Alocarea locurilor in avion se face de regula la check-in, conform regulilor companiei aeriene. Locurile preferentiale pot implica costuri suplimentare si pot fi modificate fara notificare prealabila.
- Prezentarea la aeroport se face cu minimum 2 ore inainte de zbor; neprezentarea la timp poate duce la refuzul imbarcarii.
- Dupa sosire, bagajele se recupereaza din zona dedicata; eventualele probleme trebuie semnalate imediat la biroul de bagaje din aeroport.
- Asezarea in autocar se face in ordinea inscrierii, incepand cu a doua bancheta; suplimentul de single nu confera loc dublu in autocar.
- Femeile insarcinate in peste 6 luni trebuie sa prezinte certificat medical pentru calatoria cu avionul/nava; acceptarea la bord ramane la discretia companiei si a echipajului.

OBSERVATII pentru CAZARE si PROGRAMUL EXCURSIEI
- Clasificarea hotelurilor este cea oficiala din tarile vizitate, conform standardelor locale. Hotelurile pot fi schimbate pana la plecare, urmand a fi oferite unitati similare ca standard si localizare.
- Camerele triple sunt rare; la cerere se pot confirma camere duble cu pat suplimentar, in functie de disponibilitate si tipul hotelului.
- Repartizarea camerelor se face de catre receptia hotelului. Eventualele probleme se solutioneaza la fata locului, cu sprijinul reprezentantului Tour Operatorului. Unele facilitati pot fi contra cost, iar hotelurile pot solicita garantie (cash sau card), returnabila la plecare.
- Persoanele care calatoresc singure pot opta pentru camera Single sau Partaj. In lipsa unui partener de camera pana la termenul limita, se aplica suplimentul de single. Eventualele neintelegeri intre participantii la partaj nu sunt responsabilitatea agentiei.
- Tinuta decenta este obligatorie pentru orice cina servita la oricare din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Mesele festive organizate in strainatate pot diferi de cele traditionale romanesti ca meniu, durata si divertisment.
- Solicitarile speciale (camere alaturate, pozitionare, meniuri speciale etc.) sunt transmise ca preferinte si nu pot fi garantate.
- Agentia isi rezerva dreptul de a refuza participarea la viitoare programe a persoanelor cu comportament necorespunzator.
- Insotitorul de grup poate modifica ordinea programului sau orele de desfasurare fara a afecta continutul serviciilor. Acesta ofera asistenta, traducere si informatii, fara a avea statut de ghid local autorizat.
- Explicatiile la obiectivele turistice sunt oferite de ghizi locali, conform legislatiei din tarile vizitate.

IMPORTANT
- Se recomanda incheierea unei asigurari Travel (medicala si storno) pentru protectie inainte si pe durata calatoriei.
- Pe parcursul excursiei pot aparea situatii de forta majora (intarzieri aeriene, greve, conditii meteo, restrictii de securitate etc.). Tour Operatorul va depune toate eforturile pentru solutionare, dar nu poate fi responsabil pentru eventualele costuri suplimentare generate de acestea.
- Preturile pot varia in functie de factori obiectivi (curs valutar, taxe, combustibil etc.). In cazul unei majorari de peste 8%, clientul poate rezilia contractul fara penalitati.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Tour Operatorul nu isi asuma eventualele servicii speciale ce nu pot fi oferite de terti, in cazul in care nu au fost semnalate in momentul rezervarii si precizate in contractul de prestari servicii.
- Locurile promotionale (early booking sau oferte speciale) sunt limitate si pot fi epuizate inainte de termen.
- Bacsisurile pentru prestatorii locali (tips) reprezinta o practica internationala.
- Tour Operatorul nu este responsabil pentru pierderea sau furtul bagajelor, documentelor sau obiectelor personale; eventualele incidente trebuie raportate autoritatilor competente.







Prezentul document este parte integrate a contractului de prestari servicii.

